Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 155

56. § A Szolgálati Szabályzat 242/A. pontjának első bekezdése helyébe a következő rendelkezés lép: „Tilos a laktanyába (objektumba) bevinni, illetve bent tartani magán hang- kép- és egyéb adatrögzítőt, rádiótelefont, rádióadó és -vevő készüléket, személyi hívót, önvédelmi és sportfegyvert, valamint fegyvernek minősülő tárgyat és egyéb önvédelmi eszközt, továbbá kártyát, közerkölcsbe ütköző szexuális kiadványt és segédeszközt, politikai pártok propaganda kiadványait és anyagait. A hivatásos állomány magán rádiótelefont, személyi hívót és önvédelmi fegyvert — külön rendelkezésekben megállapított szabályok szerint — a laktanyába (objektumba) bevihet.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes